paragraph_text: Seksualna terapija je postupak liječenja seksualnih problema i poremećaja. U pravilu se provodi u paru, a samo iznimno kod pojedinca. Seksualnu terapiju provode seksualni terapeuti, koji se educiraju iz redova liječnika, psihijatara i psihologa, te stječu dodatnu edukaciju iz seksualne terapije. Stručno društvo seksualnih terapeuta je Hrvatsko društvo za seksualnu terapiju.